kardosdrur/scandi-wiki huggingface dataset:
Maximilian 1. Joseph af Bayern

Maximilian 1. Joseph (27. maj 1756 – 13. oktober 1825) var hertug af Zweibrücken fra 1795 til 1799, kurfyrste af Bayern (som Maximilian 4. Joseph) fra 1799 til 1805 og konge af Bayern fra 1806 til 1825.

Forfædre 
Kong Maximilian 1. Joseph af Bayern nedstammede fra pfalzgreverne ved Rhinen, og han var tæt beslægtet med kurfyrsterne af Pfalz. 

Maximilian 1. Joseph var sønnesøn af pfalzgreve Christian 3. af Pfalz-Zweibrücken og pfalzgrevinde Karoline af Nassau-Saarbrücken samt dattersøn af arveprins og pfalzgreve Joseph Karl af Pfalz-Sulzbach  og arveprinsesse og pfalzgrevinde Elisabeth Auguste Sofie af Pfalz–Neuburg (en datter af kurfyrste Karl 3. Filip af Pfalz).

Han var søn  af pfalzgreve Frederik Michael af Zweibrücken-Birkenfeld og pfalzgrevinde Maria Franziska af Pfalz-Sulzbach.

Eksterne henvisninger 

Huset Wittelsbach
Kurfyrster af Bayern
Konger af Bayern
Wittelsbachske pfalzgrever ved Rhinen
Katolske monarker
F.L.E. Smith

Frederik Ludvig Erik Smith (1829-93) var en dansk læge og personalhistoriker. 

Smith var en søn af proprietær Rasmus Smith og Caroline Louise født Heiberg og fødtes 30. juni 1829 på Toftegaard i Vendsyssel. Han blev i 1849 student fra Horsens Skole, studerede medicin, fungerede i 1853 som koleralæge i København og tog i 1857 lægeeksamen, hvorefter han i flere år var kandidat ved Almindeligt Hospital. 

Melem 1862-64 foretog han en særlig rejse for at studere hygiejne og retslægevidenskab – han aspirerede den gang til det planlagte nye professorat i disse fag – men dyrkede samtidig studiet af den kliniske medicin og udgav i 1863 "Ledetraad i Brystsygdommenes fysikalske Undersøgelse" der gennem en lang årrække blev benyttet af studerende. 

Mellem 1865-67 var han medicinsk reservelæge ved Kommunehospitalet og nedsatte sig i 1869 i Vejle, hvor han derefter virkede som en meget anset og beskæftiget læge, fra 1877 tillige som sygehuslæge. Hvad han her havde af otium, anvendte han til en allerede tidligere påbegyndt energisk syslen med de danske lægers personalhistorie, og som frugt heraf udgav han sammen med sin stadige medhjælper Curtius Bladt meget udvidede og forbedrede nye Udgaver af "Den danske Lægestand". Efter længere tids sygelighed døde han ugift 12. september 1893. Hans righoldige, med den yderste påpasselighed og samvittighedsfuldhed nedskrevne personalhistoriske samlinger kom efter hans død til det store kongelige bibliothek. 

Han blev Ridder af Dannebrog i 1890.

Kilder

Henvisninger

Medicinhistorikere fra Danmark
Læger fra Danmark
Personer fra Jylland
Riddere af Dannebrog
Danskere i 1800-tallet
Faglitterære forfattere fra Danmark
Dansksprogede forfattere fra Danmark
Arnold Johan Messenius

Arnold Johan Messenius (født 8. april 1608 i Danzig, død 22. december 1651 i Stockholm) var en svensk rigshistoriograf. Han var søn af Johannes Messenius och far til Arnold Messenius.

Messenius hentedes fra faderens fængsel på Kajaneborg, hvortil familien havde fået lov at følge med, 1621 til Stockholm for adskilt fra forældrene at modtage en rent luthersk opdragelse, men flygtede 1623 til Danzig. Følgende år vendte han tilbage til Sverige, nu som polsk spion, men blev anholdt og sad siden i fængsel to år i Stockholm og 1626-40 på Kexholm. På forbøn af Finlands generalguvernør grev Per Brahe fik han 1640 tilladelse til at opholde sig i Åbo. Derfra kaldtes han samme år til Stockhlom og fik det hverv i Polen at søge at generhverve for fædrelandet faderens håndskrevne historiske værk Scondia illustrata. Efter at dette var lykkedes, ved hvilken lejlighed Messenius tillige hjembragte fra Polen flere vigtige svenske dokumenter, tildeltes der ham underhold af kronen og rigsadmiral Gyllenhielm med pålæg om at skrive Sigismunds og Karl IX's historie. I 1646 udnævntes han til rigshistoriograf og blev 1648 adlet. Messenius vakte megen uvilje ved sin hårdhed mod sine nærmeste og sine undergivne. Harmen over en tabt proces mod hans søster, som regeringen afgjorde til gunst for hende, i forbindelse med hans fra faderen nedarvede urolige sind drev Messenius til at slutte sig til det parti, der på rigsdagene 1649 og 1650 stod i spidsen for den hemmelige, men voksende misfornøjelse med regeringen. Han indvikledes temmelig uretfærdigt i sin søn Arnolds højforræderiproces og mistede livet ved halshugning.

Kilder 

 

Historikere fra Sverige
Henrettede personer
Svenskere i 1600-tallet
Personer fra Gdansk
Edith Hansen

Edith Hansen er en tidligere dansk atlet (spydkaster og mangekæmper).

Edith Hansen var AIK 95s store stjerne i 1930'erne og tabte sjældent en konkurrence. Hun satte sin første dansk rekord ved Frederiksberg Idræts-Forening's internationale kvinde stævne den 24. juni 1934, da hun kastede 31,85 meter i spydkast, senere samme år forbedrede hun rekorden til 34,34. Den 28. maj 1937 satte hun igen dansk rekord i med 35,57, en rekord, hun den 27. juni samme år forbedrede til 36,73.

Eksterne kilder/henvisninger 
 AIK 95s hjemmeside 

Spydkastere fra Danmark
Atleter fra AIK 95
Mangekæmpere fra Danmark
Danskere i 1900-tallet
J.O. Bøving-Petersen

Jens Orten Bøving-Petersen (24. juni 1864 ved Kolding - 24. april 1937) var en dansk naturvidenskabelig forfatter.

Bøving-Petersen blev 1890 magister i zoologi, opholdt sig 1891—93 i Brasilien som leder af en landbrugsstation og har siden virket som lærer i København. Blandt hans velskrevne og let læselige arbejder kan nævnes Skabelse eller Udvikling (1897), Vor Klodes Dyr (1899-1903), der skyldes samarbejde med Waldemar Dreyer, Havets Erobring (1910), Vor Klodes Saga (1912), samt endelig den stemningsfulde bog Aaret i Danmark (1918).

Kilder

Eksterne henvisninger 
 

Zoologer fra Danmark
Videnskabsformidlere fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Adolf Rosenberg

Carl Adolf Rosenberg (30. januar 1850 i Bromberg – 26. februar 1906) var en tysk
kunsthistoriker.

Rosenberg, der i Berlin havde studeret filosofi og arkæologi, var en meget flittig, meget skrivende, men bred og lidet åndfuld forfatter. Ved sine mange afhandlinger og skrifter om brødrene Beham (1875), Berlins (1879) og Münchens malerskole (1887), Rubensstikkere (1888), Rubensbreve (1881), bidrag til Knackfuss’ kunstnermonografier, forskellige afsnit i Dohmes Kunst und Künstler samt ved sin Geschichte der modernen Kunst (3 bind, 2. udgave 1894) et cetera har han imidlertid bibragt tysk kunstpublikum megen belærende viden; han udgav Klassiker der Kunst.

Kilder 

 

Kunsthistorikere fra Tyskland
Faglitterære forfattere fra Tyskland
Tyskere i 1800-tallet
Gustav Rose

Gustav Rose (28. marts 1798 i Berlin – 15. juli 1873 sammesteds) var en tysk mineralog, bror till Heinrich Rose. 

Rose studerede hos blandt andre Berzelius; han blev 1826 ekstraordinær og 1839 ordentlig professor i mineralogi i 
Berlin. Han ledsagede 1829 Alexander von Humboldt og Christian Gottfried Ehrenberg på deres rejse i Sibirien. 

Nogle af de mest kendte af Roses talrige undersøgelser angår krystallernes elektriske egenskaber og kalciumkarbonatets forskellige modifikationer. 

Blandt hans skrifter er Mineralogisch-geognostische Reise nach dem Ural, dem Altai und dem Kaspischen Meere (2 bind, 1837-42), Elemente der Krystallographie (1833), Ueber das Krystallsystem des Quarzes (1846) og Beschreibung und Eintheilung der Meteoriten (1863).

Kilder 

 

Mineraloger fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Personer fra Berlin
Heinrich Rose

Heinrich Rose (født 6. august 1795 i Berlin, død 27. januar 1864 sammesteds) var en tysk kemiker, bror til Gustav Rose. 

Rose begav sig, efter først at have studeret farmaci i Danzig og at have fortsat studiet i Berlin, 1819 til Stockholm, hvor han studerede under Berzelius vejledning; 1821 tog han doktorgraden i Kiel, 1822 blev han docent i kemi ved Universitetet i Berlin, 1823 ekstraordinær og 1835 ordentlig professor ved samme universitet. I 1832 var han bleven medlem af Videnskabernes Akademi i Berlin. 

Rose var i høj grad berømt både som lærer og som videnskabsmand. Hans talrige arbejder faldt i alt væsentligt inden for den analytiske kemis område, men omfatter som følge heraf næsten alle stoffer inden for den uorganiske kemi. Hans undersøgelser er prægede af stor nøjagtighed; resultaterne findes offentliggjorte i Poggendorffs Annaler. Hans Handhuch der analytischen Chemie (1829) var et hovedværk på den kemiske analyses område; den er kommet i mange udgaver og på talrige sprog.

Kilder 

 

Kemikere fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Personer fra Berlin
Christian Rose

Christian Rose (død 1711) var en dansk digter. 

Roses fødselsår er lige så lidt bekendt som hans herkomst og fødested. Jacob Bartholin angiver København; Nyerups gisning, at han var nordmand, finder kun svag støtte i hans vers. I 1695 blev han student fra Roskilde, og 1696-97 var han kantor ved skolen i Odense. Som så mange af tidens digtere var han fattig og forfalden og fik aldrig nogen eksamen.

Rose døde under pesten i København 1711 (begravet 4. april). Skønt han således døde ung, nåede han i sin tid et vist digterry og roses af kendere som Andreas Hojer og J.E. Schlegel for sin oversættelse af Ovids Heroider: "Elskende Fyrsters og Fyrstinders Klage- og Kjærlighedsbreve" (1703), og det forudskikkede dedikationsvers til generalmajor Johan Rantzau.

Rose deltog i versekrigen i anledning af Sorterups Poetiske Skansekurv (1709), hvori han var bleven angreben, og oversatte 1710 Kingos morgen- og aftensange i vekslende latinske versemål med dedikation til Rostgaard, som 1739 lod disse Odæ sacræ Kingovianæ udgive.

I øvrigt haves under Roses navn nogle få utrykte lejlighedsvers, deriblandt temmelig plumpe smædedigte, som ingenlunde hæver sig over tidens sædvanlige niveau.

Kilder 

 

Digtere fra Danmark
Danskere i 1600-tallet
Danskere i 1700-tallet
Artikler fra 1. udgave af Dansk biografisk leksikon
Dansksprogede forfattere fra Danmark
Misericordia

Misericordia (latin for barmhjertighed) er oprindelig et ironisk navn på en lille konsol som er på bagsiden af klapsædet i en korstol. Under messer og andre kirkelige ceremonier må munker og præster undertiden stå op i lang tid. Da kunne de støtte sig til dette lille sæde. Misericordiaerne blev ofte dekoreret med udskæringer. Ofte finder man allegoriske skildringer inspireret af Physiologus  og illuminerede manuskripter som de engelske Bestiarier.

Eksterne links
 Billeder af misericordia i Ely ArtServe Australian National University
 Håndbog over misericordia
 Medieval Bestiary, Misericords

Møbler
Kirkearkitektur
Carl Nielsen (atlet)

Carl Nielsen var en dansk atlet medlem af AIK 95.

Carl Nielsen satte 1929 dansk rekord i spydkast med et kast på 60,18 meter og blev dermed den første dansker over 60 meter. Han vandt det danske mesterskab 1930.

Danske mesterskaber 
  1935 Spydkast 58,02
  1934 Spydkast 54,90
  1933 Spydkast 58,79
  1932 Spydkast 59,10
  1931 Spydkast 61,36
  1930 Spydkast 58,30
  1929 Spydkast 53,31
  1927 Spydkast 51,50

Eksterne kilder/henvisninger 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 AIK 95s hjemmeside 
 Statletik.dk - Profil Carl Nielsen

Spydkastere fra Danmark
Atleter fra AIK 95
Danskere i 1900-tallet
Jens Otto Kjær Hansen

Jens Otto Kjær Hansen (født 18. januar 1953 i Tønder) er en dansk journalist og erhvervsleder, der fra 1. august 2011 til 31. januar 2019 har været rektor for Danmarks Medie- og Journalisthøjskole.

Hansen blev uddannet journalist fra Danmarks Journalisthøjskole i 1976 og kom til Jyllands-Posten, hvor han først var reporter og fra 1979 redaktionschef. I 1978 vandt han Cavling-prisen for artikler om edb-sikkerhed. Fra 1984 til 1989 var han kommunikationschef for Jysk Teknologisk Institut og tog i 1989 bifag i filosofi fra Aarhus Universitet. I 1989 stiftede han Image Selskabet, som han var direktør for til 2002. Han gennemførte i 1994 en MBA fra Henley. I 2002 blev han medstifter af og partner i Pluss Leadership A/S. 

I 2003 kom han til Journalisthøjskolen, først som direktør  for Center for journalistisk kompetenceudvikling og fra 2008 som direktør og institutionschef. I 2011 fulgte han Anne-Marie Dohm som rektor. 

Fra 1995 til 2001 var han medlem af Jyllands-Postens bestyrelse og fra 1993 har han været Spaniens vicekonsul i Danmark. I 2012 blev han Ridder af Dannebrog.

Jens Otto Kjær Hansen er gift med ergoterapeut Elin Forbord Hansen, som han har fire voksne børn med. Parret bor i Aarhus.

Kilder
 Din nye rektor: Jeg havde ingen ambitioner Illustreret Bunker
 Bunkerens rektor fyldt rundt  Mediawatch 18. januar 2013

Personer fra Tønder
Journalister fra Danmark
Erhvervsfolk fra Danmark
Riddere af Dannebrog
Diplomater fra Spanien
Cavlingprismodtagere
Personer i Kraks Blå Bog
Studenter fra Odense Katedralskole
The Football League 1920-21

The Football League 1920–21 var den 29. sæson af The Football League og dermed også det 29. engelske mesterskab i fodbold. Ligaen var siden sidste sæson blevet udvidet med Third Division med 22 hold, så ligaen i alt havde deltagelse af 66 hold fordelt på tre divisioner med 22 hold. I hver division spillede holdene en dobbeltturnering alle-mod-alle.

First Division blev vundet af Burnley FC, som dermed vandt ligaen og det engelske fodboldmesterskab for første gang.

Resultater

First Division 

Divisionen bestod af 22 hold, der spillede en dobbeltturnering alle-mod-alle (ude og hjemme). De to lavest placerede hold ved sæsonens afslutning rykkede ned i Second Division.

Second Division 

Sæsonen 1920-21 var den 25. sæson i Second Division, der havde deltagelse af 22 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens det lavest placerede hold rykkede ned i Third Division.

Third Division 

Sæsonen 1920-21 var den 1. sæson i Third Division, der havde deltagelse af 22 hold, der spillede en dobbeltturnering alle-mod-alle (ude og hjemme). 21 af holdene sæsonen forinden spillet i Southern League, mens det sidste hold, Grimsby Town FC, var blevet nedrykket fra Second Division. Vinderen af divisionen rykkede op i Second Division, mens de tre lavest placerede hold måtte søge genvalg til ligaen.

De tre lavest placerede hold blev alle genvalgt til den følgende sæson.

Kilder / eksterne henvisninger 
 RSSSF – England 1920-21 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1920
Fodbold i 1921
Post Danmark Rundt 2013

Post Danmark Rundt 2013 var den 23. udgave af det danske cykeletapeløb Post Danmark Rundt. Løbet blev vundet af Wilco Kelderman fra Belkin Pro Cycling Team..

Løbet var over seks etaper og startede 31. juli 2013 i Silkeborg, og sluttede søndag den 4. august med opløb på Frederiksberg Allé på Frederiksberg i København.

Løbets kongeetape var 3. etape, hvor rytterne skulle op ad den stejle stigning på Kiddesvej i Vejle fire gange inden de kunne passere målstregen.

Deltagere

Etaper

Klassementerne og trøjernes fordeling gennem løbet

Eksterne henvisninger 
 Post Danmark Rundts hjemmeside

 Ruten 2013

Referencer 

2013
UCI Europe Tour 2013
Sorsele

Sorsele  (sørsamisk: Suarsa, umesamisk: Suorssá) er et byområde og hovedby i Sorsele kommun i Västerbottens län i Sverige.

Gennem Sorsele løber Vindelälven, en af de nordsvenske elve som endnu ikke er udbygget til produktion af vandkraft.

20 kilometer fra byen ligger skianlægget Nalovardo, hvis længste skilift er på 1.740 m, en max. faldhøjde 314 m og 14 løjper ned.

Den store mængde frit løbende vand gør Sorsele populær blandt lystfiskere om sommeren, og om vinteren drives der isfiskeri på områdets mange søer.

Historie 
Navnet indeholder efterleddet sel, der betyder stille vand mellem faldene i en elv. Forleddet er en forsvenskning af det samiske Soursså som igen kan stamme fra det gammelsvenske Sörsele. En anden forklaring kan være at Sorsele stammer fra det samiske Suörke-suulë, som betyder Grenholmen (Vindelälven grener sig rundt om Sorseleholmen, hvor kirkepladsen ligger).

Sorsele er kyrkby i Sorsele socken og indgik efter kommunalreformen 1862 i Sorsele landskommun. I denne blev Sorsele municipalsamhälle oprettet til byen den 15. november 1935, men opløst med udgangen af 1955. Byen har siden 1971 indgået i Sorsele kommun som hovedby.

Erhvervsliv

Bankvæsen 
Norrlandsbanken åbnede i 1916 en filial i Sorsele. Denne bank blev kort efter en del af Svenska Handelsbanken. Sorsele rummede også en filial af Länssparbanken Norrbotten, som senere blev opkøbt af Swedbank. Swedbank nedlagde filialen i Sorsele den 30. november 2018. I maj 2021 lukkede også Handelsbanken, hvorefter byen er helt uden bankfilialer.

Forbindelser 
Gennem Sorsele går Europavej E45 og länsväg 363, samt Inlandsbanan som fortsætter nordpå til Gällivare.

Referencer
Vindelfjällen

Vindelfjällen er et bjergområde i Sorsele og Storumans kommuner i Lappland, mellem Vindelälvens og Umeälvens dale. En stor del af området omfattes af Vindelfjällens naturreservat, som med et areal på 550.000 hektar er Sveriges største naturreservat.

Området kan inddeles i et antal mindre samt tre større mere eller mindre sammenhængende bjergmassiver: Artfjället (lulesamiska Aartege) vest for Umeälven, Norra Storfjället øst for samme elv samt Ammarfjället (Skeäbllie) vest for Vindelälven. Alle disse tre massiver ligger i naturreservatet. Norra Storfjället gennemkrydses af vandreruten Kungsleden mellem Ammarnäs og Hemavan samt et antal mindre sommer- og vinterruter, men i de to øvrige massiver er der ingen markerede ruter.

Eksterne kilder og henvisninger 

 Vindelfjällens naturreservat (officielt websted)

Lappland
Västerbottens län
Naturreservater i Sverige
Gigantisk soludbrud

Et gigantisk soludbrud forkortet CME (efter engelsk coronal mass ejection) er et soludbrud, som forårsager en solstorm, hvis/eller når den rammer jordens atmosfære. Et gigantisk soludbrud er store mængder af primært ladede partikler som kastes ud med solvinden grundet store eksplosioner på solens overflade.

Et gigantisk soludbrud er på dansk også bl.a. set kaldet koronal masseudkastning, kraftigt soludbrud, voldsomt soludbrud, enormt soludbrud, ekstremt soludbrud og massivt soludbrud.

Virkning 
CME er et vigtigt solfænomen, som blandt andet påvirker rumvejret. Hvis en CME når jorden, kan den påvirke jordens magnetosfære og kan på denne vis give ophav til en geomagnetisk storm. Geomagnetiske storme kan forstyrre blandt andet radiokommunikation og elnettet, men kan også give polarlys.

Se også
 Solstormen den 23. juli 2012

Eksterne henvisninger 

 Video af gigantisk soludbrud: youtube.com: NASA SDO - Filament Eruption August 31, 2012
 24. jan 2012, ekstrabladet.dk: Mega sol-storm rammer jorden i dag
 26-01-2012, vejle-rejser.dk: Solstorm tvinger flyselskab til at ændre rute Citat: "...Et gigantisk udbrud på solen har skabt den største solstorm siden 2003..."
 12. jan 2009, ing.dk: 100-års soludbrud risikerer at smadre vores infrastruktur Citat: "...Risikoen for soludbrud stiger og en ny amerikansk forskningsrapport peger på, at det kan blive katastrofalt for vores samfund. I 1859 gik telegrafnettet i USA og Europa ned, mens ildebrande brød ud..."
 The Sun could produce solar flares 1,000 times more powerful than previously recorded. Science Alert

Solen
Rumplasma
Astrofysik
CME

CME eller cme har flere betydninger:
 Gigantisk soludbrud
 Chief mechanical engineer – personer som har ansvaret for at bygge og vedligeholde lokomotiver
 Computer mediated environment – skabelsen af alternative virkeligheder via computer grænseflader
 Canadian Military Engineers – den militære ingeniørgren af det canadiske militær
 Prince Edward Air – (IATA kode)
Robert Clive

Generalmajor 'Robert Clive, 1. baron Clive af Plassey (1st Baron Clive of Plassey''; 
også kendt som Clive af Indien''' født i Styche nær Market Drayton, Shropshire, England d. 29. september 1725 – 22. november 1774) var en britisk officer og kolonialist. Han har fået ære for at sikre Det britiske Ostindiske kompagnis militære og politiske herredømme over Syd-Indien og Bengalen, og for på langt sigt at have sikret Indien og de tilhørende rigdomme til den britiske krone. Han var dermed sammen med Warren Hastings, Bengalens første generalguvernør, en af de vigtigste personer i oprettelsen af det britiske styre i Indien.

Karriere 
Clive gjorde tjeneste for kompaniet i Indien fra 1743 til 1767, hvor han for sidste gang forlod Indien: Her havde han kæmpet mod europæiske rivaliserende franskmænd og nederlændere og mod lokale indiske fyrster i blandt andet en serie krige kendt som de karnatiske krige fra 1746 til 1763. Han er husket for sin sejr i belejringen af Arcot (23. september – 14. november 1751) , slaget ved Tiruchirappalli i 1752 og slaget ved Chinsurah i 1759, og ikke mindst for sin sejr over Nawab af Bengalen i slaget ved Palashi (tidligere Plassey) d. 23. juni 1757.

Efter sejren ved Palashi (Plassey) blev han udnævnt til den første britiske guvernør for Bengalen, men i 1760 rejste han tilbage til Storbritannien for at modtage titlen «baron Clive af Plassey». Han blev senere kompaniets guvernør for Bengalen fra 1765 til 1767, hvor han effektivt bekæmpede korruption og ineffektivitet. Han blev alligevel anklaget for forseelser, da han kom tilbage til Storbritannien, men i 1773 blev han renset for alle anklager.

Hans dødsårsag er omdiskuteret. Flere mener han begik selvmord, men der blev ikke foretaget obduktion, så det kan ikke umiddelbart afklares.

Kilder

Officerer fra Storbritannien
Storbritanniens kolonihistorie
Personer i Syvårskrigen
Personer fra Shropshire
William Kent

William Kent (født 1685 i Bridlington, Yorkshire, død 12. april 1748 i London) var en engelsk arkitekt og maler.

Han kom 1704 i lære i London og uddannedes derefter i udlandet (Rom) 1710-19. Hjemvendt steg han snart til hofmaler og overbygmester og kom til at indtage en ledende stilling som tidens kunstdommer og smagsorakel.

Kent udfoldede selv en omfattende virksomhed som maler, dekoratør, kunstindustriel tegner, bygmester og havekunstner. På de to sidste områder ydede han sit bedste: arbejder for sin beskytter, Lord Burlington, Chiswick House, nordfacaden til Treasury Building i Whitehall, udkast til landhuset Holkham Hall i Norfolk og andre skønne haveanlæg, hvormed han fornyede engelsk havekunst: Kensington Gardens, Claremont Landscape Garden etc.

Som portræt- og kunstmaler var han lidet betydelig; han udførte en stor mængde loftsdekorationer, således for sir Robert Walpole.

Kilde 
 Amtsforvalter A. Holck (Maribo):

Litteratur 

 Michael I. Wilson: William Kent: Architect, Designer, Painter, Gardener, 1685-1748 1984 
 John Dixon Hunt, Peter Willis: William Kent, Landscape Garden Designer: An Assessment and Catalogue of His Designs Zwemmer 1987 
 Timothy Mowl: William Kent: Architect, Designer, Opportunist Jonathan Cape 2006 
 John Harris: William Kent (1685-1748): A Poet on Paper  Sir John Soane's Museum 1998.

Referencer

Eksterne henvisninger 



Malere fra England
Arkitekter fra England
Landskabsarkitekter fra Storbritannien
Salmonsens
Briter i 1700-tallet
Hofmalere fra England og Storbritannien (Principal Painters in Ordinary)
Canal de l'Ourcq

Canal de l’Ourcq er en fransk kanal, der oprindeligt blev konstrueret til at føre drikkevand til Paris. Kanalen tager sin begyndelse i Mareuil-sur-Ourcq i departementet Oise og løber herefter 96,6 km, indtil den udmunder i Bassin de la Villette i Paris. Sammen med Canal Saint-Denis og Canal Saint-Martin udgør de det samlede kanalnet i Paris.

Arbejdet med kanalen blev startet i 1802 og afsluttet i 1825.

Udover at sikre drikkevandsforsyningen til Paris, virker kanalen også som transportvej for godstransport.

Eksterne henvisninger 

 

Ourcq